Qezaya Til Rifatî ya Şehba bi eşkerayîyêka çapemenîye hêrişê îşxalî yê dewelta tirke yê vera herême û qirkerdişê ci ameyî  şermezarkerdene.
Çalakîye de fotografê domananê ke hetê dewleta tirke ra ameyî qetilkerdene ameyî kitiştene. Eşkerayîye de ame vatene ke dewleta tirke verê çimanê dinya de domananê ma qetil kena la vengê çewî nêvejîyeno. Hêrişkarî wazenê ke bi hêrişan ma bitersê la ê se kenê wa bikerê ma do erdê xo canêverdê. Eşkerayîye de veng dîya hêzanê mîyanneteweyî ke wa vera hêrişan bêveng memanê û destûr sûcanê şerî û merdimîye yê Tirkîya medê.
